Woensdag, 22 Mei 2013 20:00
Is Genesis 1 en Genesis 2 verskillende, teenstrydige skeppingsverhale? (Daniel Louw)
Hier volg die skeppingsverslag volgens Genesis 1 in die Bybel en 'n kort beskrywing wat dit prakties moontlik beteken het.
Wat geskep is: Aarde, ruimte, tyd en lig: Die aarde was heel moontlik heeltemal bedek met water (kyk dag 3). Ruimte en tyd is op redelike afleidings gebaseer.
Wat geskep is: Atmosfeer: 'n Redelike afleiding om te maak, anders sou die plante nie die volgende dag kon uitspruit nie.
Wat geskep is: God het die droë grond en die see geskei en plante geskep: Die droë grond was heel moontlik Gondwanaland en het geskei in die verskillende kontinente tydens die sondvloed (kyk hoofstuk 11 uit die Creation Answers Book: Chapter 11: What about continental drift? en ook Natural rafts carried animals around the globe).
Wat geskep is: Son, maan, sterre en planete. Soms vra mense hoe daar dae kon wees voor die son geskep is. Skeppingsleerders se verduideliking daarvoor is dat God moontlik self die lig was. Kyk Evenings and mornings. Hierdie is ook duidelik teenstrydig met kosmologiese evolusie wat beweer dat die aarde eers na die son en ander groter sterre gevorm het. Hoekom het God eers die aarde geskape en toe die res van die hemelliggame? Daar is twee moontlikhede:
Miskien wou God verhoed dat mense die son belangriker ag as die aarde en die son begin aanbid. Kyk Sun, shine! Moon, glow! Stars, twinkle! Day 4.
Miskien is dit vir ons 'n aanduiding hoe belangrik God die mens ag: Hy het ons eerste geskape en die res van die heelal is vir ons geskep. Kyk Ons is in die middel!
Wat geskep is: Vlieënde kreature (onder andere voëls) en seekreature (onder andere visse)
Wat geskep is: Landkreature (onder andere landdiere) en die mens.
(4a) Dit dan is die geskiedenis van die hemel en die aarde toe hulle geskep is.
Wat geskep is: Niks is geskep nie. God was klaar met Sy skepping en het gerus.
Bybelse skeppingsweergawe teenoor evolusie en oerknal
Die volgende is 'n baie vereenvoudigde voorstelling van die evolusie van lewende dinge volgens die evolusieteorie:
Evolusie en oerknal
15 miljard jaar gelede
Dag 1-3: Aarde, water, land-see
Dag 4: Hemelliggame: son, maan, sterre
Dag 5: Seediere en voëls
Dag 6: Landdiere en die mens
Die belangrikste om op te let is dat die aarde, die mens se woonplek, eerste geskep is volgens die Bybel. Volgens evolusie is die aarde en die mens 'n toevallige gebeurtenis.
Vraag: Indien die son eers op dag vier geskep is, hoe kon daar dae gewees het voor dag vier?
Om 'n dag te meet, moes daar 'n roterende aarde en lig gewees het. Volgens Openbaring is God lig:
Openbaring 21:23 : Die stad het nie die son en die maan nodig om hom te verlig nie, want die heerlikheid van God het hom verlig, en die Lam is sy lamp.
Openbaring 22:5 : Daar sal nie meer nag wees nie. Die mense het nie die lig van 'n lamp en die lig van die son nodig nie, omdat die Here God hulle sal verlig, en hulle sal tot in alle ewigheid regeer.
Dus was 'n son streng gesproke nie nodig nie (kyk ook How could the days of Genesis 1 be literal if the sun wasn't created until the fourth day?).